Document ID: 31972R0688

Komisijas Regula (EEK) Nr. 688/72
(1972. gada 28. marts),
ar ko groza Regulu (EEK) Nr. 1767/68 par minimālo cenu sistēmu, ko piemēro, eksportējot saknes ar lapu rozeti, sīpolus un gumus uz trešām valstīm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 [1] par veģetējošu koku un citu augu, sīpolu, sakņu un tamlīdzīgu augu daļu, griezto ziedu un dekoratīvo zaļumu tirgus kopīgās organizācijas izveidošanu un jo īpaši tās 7. panta 2. punktu,
tā kā 1. pants Komisijas 1968. gada 6. novembra Regulā (EEK) Nr. 1767/68 [2] par minimālo cenu sistēmu, ko piemēro, eksportējot saknes ar lapu rozeti, sīpolus un gumus uz trešām valstīm, kura grozīta ar Regulu (EEK) Nr. 1946/70 [3], paredz, ka minimālās eksporta cenas būtu jānosaka katru gadu ne vēlāk kā 31. oktobrī, izņemot begoniju, gloksīniju, gladiolu, dāliju un liliju dzimtas augu cenas, kas jānosaka ne vēlāk kā 31. decembrī, un ka visām dalībvalstīm katru gadu līdz 1. decembrim attiecībā uz begonijām, gloksīnijām, gladiolām, dālijām un liliju dzimtas sugām un līdz 15. oktobrim attiecībā uz citiem augu veidiem, uz ko attiecas minimālo eksporta cenu sistēma, jāpaziņo visa informācija, kas vajadzīga, lai novērtētu cenu tendences starptautiskos tirgos un noteiktu minimālās cenas;
tā kā pēc pieredzes zināms, ka dalībvalstis nespēj sniegt Regulas (EEK) Nr. 1767/68 1. panta 3. punktā minēto informāciju noteiktajā termiņā; tā kā, lai nodrošinātu minētās regulas pareizu piemērošanu, šie informācijas iesūtīšanai paredzētie datumi un līdz ar to arī datumi, kuros nosaka dažādu puķsīpolu minimālās eksporta cenas, būtu jāgroza;
tā kā šajā regulā paredzētie pasākumi saskan ar Dzīvo augu pārvaldības komitejas atzinumu,
IR PIEŅĒMUSI ŠO REGULU.
1. pants
1. "1. Minimālās eksporta cenas, kas paredzētas Regulas (EEK) Nr. 234/68 7. pantā, nosaka katru gadu ne vēlāk kā:
- 31. martā attiecībā uz begonijām, gloksīnijām, gladiolām, dālijām un liliju dzimtas augiem,
- 31. janvārī citiem augu veidiem.
Šīs cenas piemēro tiem augiem, kas novākti pēc datuma, kad tās noteiktas."
2. Tā paša panta 3. punktā noteikto 1. decembri un 15. oktobri aizstāj attiecīgi ar 1. martu un 1. janvāri.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1972. gada 28. martā

Labels: 3
2
6